अब इल्वा सचिव और ट्रस्टी ने आईजी से की इंजीनियरवाला की शिकायत
इंदौर लोहा व्यापारी एसोसिएशन (इल्वा) में शुरू हुआ विवाद थमने का नाम नहीं ले रहा है। अध्यक्ष के निलंबन के बाद जहां अध्यक्ष ने कार्यकारिणी और ट्रस्ट को भंग कर दिया था और प्रशासन से लेकर बैंकों तक को पत्र लिखकर इसकी सूचना देते हुए बैंक ट्रांजेक्शन रोकने की मांग रखी थी। इसके खिलाफ अब एसोसिएशन के सचिव और ट्रस्टी ने आईजी, एसपी और टीआई से अध्यक्ष की शिकायत की है, साथ ही बैंकों को पत्र लिखते हुए अध्यक्ष के किसी भी आदेश को ना मानने की बात कही है।
तीन दिन पहले कार्यकारिणी की बैठक में इंजीनियरवाला को 25 मार्च तक निलंबित करते हुए मो. हुसैन पीठावाला को कार्यवाहक अध्यक्ष चुना था। इसके खिलाफ इंजीनियरवाला ने असाधारण सभा में 271 सदस्यों की सहमति से कार्यकारिणी को भंग करते हुए सदस्यों को निष्कासित किया था।
इंजीनियरवाला ने रजिस्ट्रार फर्म एंड सोसायटी को चौधरी पर गड़बड़ियों के आरोप लगाते हुए असाधारण सभा के अनुमोदन पर निष्कासन की जानकारी दी। साथ ही ट्रस्ट के बैंकों में ट्रस्ट के खातों पर वेतन को छोड़कर रोक लगाने का आवेदन किया था।
इस मामले में एसो. के सचिव और ट्रस्टी देवेंद्र कोठारी ने बताया कि उन्होंने अन्य सदस्यों के साथ पूरे मामले की शिकायत आईजी, एसपी और जूनी इंदौर थाने पर की है, जिसमें बताया है कि ट्रस्ट अलग बॉडी है जिसका अपना विधान है। इसके निर्णय लेने का कोई हक इंजीनियरवाला को नहीं है। गड़बड़ियों की जानकारी देते हुए कार्रवाई की मांग की है।
वहीं इंजीनियरवाला ने जूनी इंदौर थाने में पत्र देते हुए कहा है कि एसो की असाधारण सभा में कार्यकारिणी व ट्रस्ट को भंग करते हुए सदस्यों और ट्रस्ट के चेयरमैन को निष्कासित कर दिया है। इनके द्वारा कोई भी कृत्य किया जाता है तो एसो. जिम्मेदारी नहीं होगी।
hin_Deva hin_Deva hin_Deva hin_Deva hin_Deva hin_Deva